Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Palestiinalaisislamistit ampuivat useita rakettisarjoja -
Hamasin hallitsemasta Gazasta Etelä-Israeliin.
Shin Bet onnistui estämään yli 200 vakavaa terrori-iskua -
vuoden 2023 ensimmäisellä neljänneksellä.
IAEA:n johtokunnan tämänhetkinen puheenjohtajamaa Tšekin tasavalta -
vakuutti tukevansa Israelia -
pyrkimyksissä saattaa Iran vastuuseen ydinalan toimistaan.
Jännitteet jatkavat kärjistymistään Israelissa ja sen ympäristössä.
Jerusalemin Temppelivuori on keskeinen levottomuuspesäke.
Sosiaalisessa mediassa levitettiin pääsiäisen aaton edellä -
tavanomaista aktiivisemmin vihakiihotusmateriaalia, -
joissa Israelin väitettiin aikovan rynnäköidä al-Aqsan moskeijaan.
Al-Aqsa sijaitsee Temppelivuorella. Noin 80 000 muslimia -
osallistui tarawih-rukoushetkeen Temppelivuorella eilen illalla.
Sen jälkeen sadat palestiinalaisnuoret linnoittautuivat al-Aqsan moskeijaan -
julistaen aikovansa suojella paikkaa.
Koska turvallisuussäädökset kuitenkin kieltävät yöpymisen alueella, -
Jordanian Waqf-säätiö -
yritti neuvotella palestiinalaisnuorten kanssa ja kehotti näitä malttiin.
Palestiinalaisnuoret eivät suostuneet poistumaan paikasta -
vaan estivät sisäänkäynnin moskeijaan voimatoimin.
Israelin mellakkapoliisin saapuessa paikalle -
palestiinalaisnuoret heittelivät -
ilotulitteita, kiviä ja muita esineitä poliiseja kohti.
Poliisi sai taltutettua mellakoitsijat -
noin kaksi tuntia kestäneiden toimien jälkeen.
Palestiinalaisten lääkintätiimien mukaan -
noin 240 palestiinalaista sai eriasteisia vammoja.
Poliisi vahvisti pidättäneensä kymmeniä epäiltyjä mellakoitsijoita.
Väkivaltaisen mellakan jälkeen -
Jordanian ulkoministeri Ayman Safadi syytti Israelia -
"julmasta hyökkäyksestä rauhanomaisia rukoilijoita vastaan".
Safadi vaati kansainvälistä yhteisöä tuomitsemaan Israelin eli "miehittäjän"
"laittomat, epäinhimilliset ja provokatiiviset toimet", -
jotka hänen mukaansa voivat johtaa "räjähdykseen näinä pyhinä päivinä".
Egyptin ulkoministeriö julkaisi lausunnon, -
jossa se tuomitsi Israelin ja vaati sitä lopettamaan -
"julkeat hyökkäykset" al-Aqsalla rukoilevia muslimeja vastaan.
Mellakoita puhkesi myös useissa Itä-Jerusalemin arabilähiöissä -
sekä Länsirannan Juudeassa ja Samariassa.
Israelin rajapoliisi sai hajotettua mellakat joukkojenhallintakeinoin.
Viime yönä kello 3.10 ja 3.23 rakettihälytyssireenit soivat -
Gazan rajaseudun yhteisöissä ja Sderotin kaupungissa.
Alueen asukkaat joutuivat juoksemaan pommisuojiin -
IDF:n ohjeistamassa 15 sekunnissa. IDF:n tiedotusyksikkö vahvisti, -
että kello 3.10 Hamasin hallitsemasta Gazasta -
ammuttiin viisi rakettia Etelä-Israeliin.
Onneksi raketeista neljä saatiin torjuttua, ja viides räjähti -
asumattomalla seudulla aiheuttamatta vammoja tai vahinkoja.
Kello 3.32 Gazasta ammuttiin Etelä-Israelin siviiliyhteisöjä kohti -
vielä neljä rakettia.
Kaikki neljä ammusta räjähtivät kuitenkin asumattomilla alueilla -
vammoja tai vahinkoja aiheuttamatta.
Noin kello 6.55 -
Israelin hävittäjät iskivät vastatoimena -
islamistisen Hamasin infrastruktuuriin Gazassa. Iskut kohdistuivat -
kahteen asetehtaaseen ja tarkemmin määrittelemättömään varastoon.
IDF:n mukaan iskut vahingoittavat tuntuvasti terroristijärjestö Hamasin -
suorituskykyjä ja aseiden hankintamahdollisuuksia.
Lisäksi IDF:n tankit tuhosivat useita Hamasin tarkkailuasemia -
Gazan ja Israelin välisellä rajalla.
Israelin puolustusministeri Joav Gallant -
piti useita turvallisuusarviointeja.
Vierailtuaan Etelä-Israelissa aiemmin tänään -
Gallant lähetti varoituksen Israelin vihollisille.
Olen pitänyt tänään useita tilannearviointeja.
Nyt olen juuri tulossa -
tarkastuskäynniltä Rautakupoli-patterin luota.
Järjestelmä torjui Gazasta viime yönä ammutut raketit.
IDF:n sotilaat täällä ja joka puolella Israelia ― maalla, merellä ja ilmassa ―
ovat valmiita suojelemaan israelilaisia niin pääsiäisen seder-aterian aikana -
kuin läpi koko pääsiäisen, kaikkina päivinä.
Arvostamme heitä ja heidän työtään.
Vihollisillemme haluan sanoa hyvin selvästi: -
Me iskemme jokaista, joka yrittää vahingoittaa meitä.
Panemme vihollisemme katumaan -
kaikkia yrityksiään vahingoittaa Israelin kansalaisia ja sotilaita.
Israelin pääministeri Benjamin Netanjahu osallistui -
Israelin turvallisuuspalvelu Shin Betin perinteiseen pääsiäisjuhlaan.
Tilaisuudessa Shin Betin johtaja Ronen Bar kertoi, -
että vuoden 2023 ensimmäisellä neljänneksellä -
on onnistuttu estämään yli 200 iskua.
Tämä on haastavaa aikaa niin sisäisesti kuin ulkoisestikin.
Kuluneen vuoden aikana -
olemme onnistuneet estämään yli 200 merkittäväksi luokiteltua iskua, -
joista 150 olisi toteutettu tuliasein ja noin 20 räjähteillä.
Loput olisivat olleet itsemurha- pommituksia tai päälleajoiskuja.
Jouduimme kohtaamaan myös 15 raskasta menetystä.
Shin Betin tiedustelutoiminnan tuloksena -
on pidätetty tuhansia terrorismista epäiltyjä henkilöitä -
operaatio Aallonmurtajan aikana.
Järjestö on vastuussa myös monista muista tärkeistä turvallisuustoimista.
Netanjahu ylisti Shin Betin määrätietoista toimintaa, -
jonka ansiosta on saatu kiinni kaikki -
Israelia ja sen kansalaisia vahingoittamaan pyrkineet terroristit.
Kaikki terroristit saadaan kiinni.
Jokainen israelilaisia vahingoittava joutuu maksamaan kalliin hinnan.
Netanjahu osallistui myös -
puolustusvoimien perinteiseen pääsiäistilaisuuteen -
IDF:n päämajassa Tel Avivissa. Hän kiitteli Israelin asevoimien -
ja sen komentajan, kenraaliluutnantti Herzi Halevin -
päättäväistä toimintaa Israelin valtion ja kansalaisten suojelemiseksi.
Haluan kiittää esikuntapäällikköä henkilökohtaisesti, -
samoin koko komentoketjua ja sotilaita -
peräänantamattomasta työstänne Israelin turvallisuuden hyväksi.
Yleisö ei ole perillä kaikista toimistanne, -
mutta minä olen: tiedän, miten teidän työnne palvelee -
Israelin kansalaisten ja valtion turvallisuutta.
Olemme teille siitä vilpittömästi ja syvästi kiitollisia.
Netanjahu varoitti Israelin vihollisia -
olemaan koettelematta Israelin itsepuolustustahtoa.
Tiedustelupalvelu Mossadin pää- majassa pidetyssä pääsiäisjuhlassa -
Netanjahu alleviivasi Israelin päätavoitteita Iranin suhteen, -
jonka julkilausuttuna tavoitteena on tuhota juutalaisvaltio.
Mossadin tehtäviin osallistuneet agentit -
saivat pääministeriltä kunniamaininnan.
Lisäksi Netanjahu painotti, -
että Irania pitää estää hankkimasta ydinasevalmiutta.
Jos emme estä Irania saamasta ydinaseita, -
käy niin, että koko maailma joutuu sellaisen tahon panttivangiksi, -
joka on julkisesti ilmaissut haluavansa tuhota Israelin.
Siksi Iranin estäminen on tärkein tehtävämme.
Mossad-johtaja David Barnea puolestaan ylisti -
työntekijöidensä menestyksekästä toimintaa.
Hän vannoi järjestönsä jatkavan varjosotaa Irania vastaan.
Israel jatkaa Iranin alueellista painostamista -
maan ydinohjelmaan ja muihin uhkaaviin sotilastoimiin liittyen.
Samaan aikaan Israelin ulkoministeriö pyrkii aktiivisesti saattamaan -
Iranin hallinnon vastuuseen myös kansainvälisellä näyttämöllä.
Israelin ulkoministeri Eli Cohen teki valtiovierailun Tšekin tasavaltaan.
Vierailunsa aikana hän painotti Tšekin johdolle, -
että Iran ei ole vain Israelin ongelma.
Iranin valtioterrorismin sormenjäljet näkyvät myös Ukrainassa, -
mutta ei pelkästään siellä. Iranin hallinto ei ole vain Lähi-idän ongelma -
― se on myös Euroopan ja koko maailman ongelma.
Tšekin tasavalta toimii tällä hetkellä IAEA:n johtokunnan puheenjohtajana.
Tätä silmällä pitäen ministeri Cohen huomautti, -
että Iran on pantava maksamaan siitä, -
että se rikkoo julkeasti ydinsulkusopimuksen velvoitteitaan.
Tavattuaan Tšekin ulkoministerin -
Cohen tapasi Tšekin presidentin Petr Pavelin.
Pavel vakuutti, että Tšekki aikoo seuraavassa IAEA-kokouksessa -
vaatia Iranin vetämistä vastuuseen maan ydintoimien vuoksi.
Kiitos seurasta.
Jos ohjelmamme ovat siunanneet sinua ja tahdot tukea -
TV7 Israelin toimintaa, joka tapahtuu täysin lahjoitusten varassa, -
voit lahjoittaa osoitteessa www.tv7israelnews.com.
Kannustan rukoilemaan vainottujen veljiemme ja sisartemme puolesta -
sekä rauhaa Jerusalemille ja pelastusta Israelille.
Olen Jonathan Hessen.
Siunattua vapauden juhlaa. Nähdään huomenna, jos Luoja suo.
Suomennos: Sirpa Kaukonen